《别张袁州五首》
宋代·彭龟年

平生学不力，莫移资禀偏。
疏愚寡周防，戆直绌巧谝。
出身仕官府，何幸依仁贤。
朴樕本无庸，刻画几成妍。
江湖政浩荡，云汉难攀缘。
何以慰我思，一语当韦弦。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。